Міністэрства транспарту і камунікацыяў Рэспублікі Беларусь

**Міністэ́рства тра́нспарту і камуніка́цыяў Рэспу́блікі Белару́сь** (*Мінтранс Беларусі*) — ведамства ўраду Беларусі, упаўнаважанае кіраваць шляхамі зносінаў. Міністар транспарту і камунікацыяў прызначаецца й здымаецца з пасады прэзыдэнтам.

## Будова
# Цэнтральны апарат — 2 дэпартамэнты, 8 управаў і 6 аддзелаў, а таксама 2 інспэкцыі;
# Прадпрыемствы «Віцебскаблаўтатранс», «Гомельаблаўтатранс», «Горадняаблаўтатранс», «Менскаблаўтатранс», «Белтрансснаб», «Транстэхніка», «Белтэхагляд», «Гомельскі аўтарамонтны завод», «Мазырскі аўтарамонтны завод», «Беларускае рачное параходзтва» (Гомель), «Белводшлях» (Гомель), «Днепра-Бугскі водны шлях» (Пінск), «Ніжняпрыпяцкае» (Мазыр), «Гомельскі суднабудаўніча-суднарамонтны завод», «Пінскі суднабудаўніча-суднарамонтны завод», «Рэчыцкі суднабудаўніча-суднарамонтны завод», «Беларуская інспэкцыя рачнога рэгістру» (Гомель), «Белсуднапраект» (Гомель) ды Днепра-Бярэзінскае прадпрыемства водных шляхоў (Бабруйск);
# Аўтамабільныя вучэльні — Берасьцейская, Віцебская, Гарадзенская, Гомельская, Магілёўская й Маладэчанская.
# Беларуская чыгунка,
# Газэта «Транспартны весьнік» ().

## Задачы
# стварэньне ўмоваў для задаволеньня патрэбаў спажыўцоў транспартных паслугаў;
# спрыяньне сумесна зь іншымі дзяржаўнымі ўстановамі разьвіцьцю перавозак;
# правядзеньне нарадаў аб перавозках з зацікаўленымі дзяржаўнымі ўстановамі;
# спрыяньне наўпроставым сувязям айчынных перавозчыкам з замежнымі;
# парадкаваньне перавозак;
# павышэньне выніковасьці кіраваньня ўрадаваю транспартнаю ўласнасьцю;
# павышэньне спабораздольнасьці вываза транспартных паслугаў;
# разьвіцьцё тавараправоднай сеткі за мяжой;
# прыцягненьне ў галіну перавозак вонкавых пазыкаў.

## Паўнамоцтвы
# парадкаваньне капіталаўкладаньняў у галіну перавозак;
# спрыяньне ўтварэньню спаборнага асяродзьдзя ў галіне перавозак;
# парадкаваньне вонкавагандлёвых грузаперавозак;
# выдаткоўваньне на разьвіцьцё вывазу транспартных паслугаў ды міжнародных транспартных шляхоў, што праходзяць празь землі дзяржавы;
# спрыяньне страхаваньню перавозак;
# заключэньне й выкананьне міжведамственных міжнародных дамоваў аб перавозках;
# выдача дазволаў на перавозкі й нагляд за выкананьнем іх умоваў;
# распрацоўка ды нагляд за выкананьнем заканадаўства аб перавозках;
# ухваленьне ведамственных загадаў ды пастановаў;
# нагляд за выкарыстаньнем ды кіраваньнем урадавым дарожным фондам;
# спрыяньне найму транспартных сродкаў;
# вызначэньне коштаў дарожнага будаўніцтва ды нагляд за іх ужыцьцём;
# вядзеньне ведамственнай статыстыкі;
# улік цэнаў на транспартныя паслугі ды нагляд за іх ужыцьцём;
# распрацоўка разьвіцьця ды нагляд за гаспадарчаю дзейнасьцю ведамственных прадпрыемстваў;
# парадкаваньне рахункаводзтва й справаздачнасьці ў галіне перавозак;
# валоданьне, выкарыстаньне й распараджэньне ведамственнай уласнасьцю;
# заключэньне з прафэсійнымі зьвязамі пагадненьняў аб аплаце працы;
# удзел сумесна з зацікаўленымі ведамствамі ўраду ў міжнародных транспартных арганізацыях;
# узгадненьне міжнародных пасажырскіх перавозак з адпаведнымі ведамствамі іншых дзяржаваў;
# удзел у распрацоўцы правілаў бясьпечнага карыстаньня транспартнымі сродкамі;
# нагляд за станам ды разбудоваю шляхоў зносінаў;
# падрыхтоўка пераводу галіны перавозак на ваеннае становішча;
# загадваньне распрацоўкаю ды будаваньнем агульнадзяржаўных аўтамабільных дарогаў ды цывільных лётнішчаў;
# ладжаньне прафэсійных спаборніцтваў у галіне перавозак;
# улік суднаў ды вызначэньне парадку вядзеньня суднавой кнігі;
# нагляд за выкананьнем правілаў бясьпекі суднаходзтва ў нутраных водах;
# выдача беларускіх пасьведчаньняў асобы марака;
# спрыяньне конкурсам на будоўлю шляхоў зносінаў;
# ухваленьне ведамственных пастановаў аб парадку перавозак;
# узгадненьне разбудовы органамі выканаўчай улады аўтамабільных дарогаў агульнага карыстаньня;
# забарона руху па аўтамабільных дарогах пры здарэньнях, стыхійных бедзтвах ды правядзеньні іх рамонта;
# выдача дазволаў на праезд цяжкавагавых ды буйнагабарытных транспартных сродкаў па аўтадарогах агульнага карыстаньня;
# абмежаваньне масы ды нагрузак на восі транспартных сродкаў пры надворных умовах, што паніжаюць бясьпеку аўтамабільных дарогаў;
# паведамленьне аб сэзонных заканадаўчых абмежаваньнях дарожнага руху ў адпаведныя ўстановы іншых дзяржаваў, што заключылі з урадам Беларусі дамовы аб аўтамабільных зносінах;
# ладжаньне збору платы за праезд па аўтадарогах;
# вядзеньне ўліку аўтадарогаў агульнага карыстаньня ды выдача зьвестак аб іх;
# ухваленьне найменьняў ды нумароў агульнадзяржаўных дарогаў;
# вызначэньне парадку абсьледаваньня аўтадарогаў;
# вызначэньне парадку прадкладкі інжынэрных камунікацыяў у паласе адводу агульнадзяржаўных аўтадарог;
# узгадненьне разьмяшчэньня прадпрыемстваў прыдарожнага абслугоўваньня зь іх уласьнікамі ды органамі выканаўчай улады;
# нагляд за выкананьнем правілаў бясьпекі палётаў;
# улік і допуск да выкарыстаньня цывільных паветраных суднаў ды лётнішчаў;
# распрацоўка заканадаўства аб цывільных палётах;
# апавяшчэньне аб хібах цывільных паветраных суднаў;
# выдача дазволаў на выкананьне палётаў ды ўжыцьцё бартавых радыёстанцыяў цывільных паветраных суднаў з прысваеньнем пазыўнога радыёсыгналу;
# нагляд за выкананьнем правілаў міжнародных палётаў у паветранай прасторы дзяржавы;
# мэдычна-санітарнае абслугованьне працаўнікоў паветраных суднаў дзяржаўных установаў;
# узгадненьне будаўніцтва ў ваколіцах цывільных лётнішчаў;
# улік паветраных здарэньняў у дзяржаве.

## Мінуўшчына
5 ліпеня 1993 году Вярхоўны Савет перайменаваў *Міністэрства транспарту* ў *Міністэрства транспарту і камунікацыяў*. 22 ліпеня 1993 году Пастановаю № 491 урад улучыў у яго склад управу цывільнай авіяцыі ды Беларускую чыгунку. Прэзыдэнт вылучыў іх са складу міністэрства ўказамі ад 4 красавіка 1995 г № 126 і ад 17 красавіка 1996 году № 150 адпаведна, аднак указам ад 5 траўня 2006 году № 289 зноў вярнуў іх да складу міністэрства.

## Крыніцы

## Вонкавыя спасылкі
* Сайт Міністэрства транспарту і камунікацыяў Беларусі

Транспарт
Катэгорыя:Транспарт у Беларусі
Катэгорыя:Зьявіліся ў 1991 годзе